
Esselamu alejkum. Zamolio bih vas da mi odgovorite na sljedeće pitanje:


Može li se oprost duga prezaduženoj osobi smatrati ispunjavanjem obaveze davanja zekata?


Odnosno, ako oprostimo dug onome ko nam je dužan, (a osoba je prezadužena i neće nam biti u mogućnosti vratiti dug) na ***[ime](https://pitajucene.com/search/ime/questions/ "Pretraži pitanja o imenima")*** vlastitog zekata, da li smo time ispunili vlastitu obavezu davanja zekata? Šta učiniti u ovakvoj situaciji?


* 
* 
* 
* 
* 
* 
* 

 
Može li se oprost duga prezaduženoj osobi smatrati kao dati zekat?

Ve alejkumusselam.


Hvala Allahu Gospodaru svjetova, salavat i selam na Poslanika Njegova a zatim:


Velika većina učenjaka smatra zabranjenim oprost duga sa nijetom zekata i navode svoje razloge za to, ima i onih koji to dozvoljavaju pod određenim uvjetima a to su:


Da je insan zaista siromah i prezadužen, da je dug jednak zekatu ili veći od njega, da mu se kaže da je to od zekata…


Savjetujem vam da izdvojite novac i udijelite ***[zekat](https://pitajucene.com/search/zekat/questions/ "Pretraži pitanja o zekatu")*** onako kako se udjeljuje bilo toj osobi ili nekome drugome od onih koji imaju pravo da uzmu od zekata a ako vam, bez prethodnog dogovora, ta osoba vrati od tog novca dio duga nema smetnje. Preporučeno je muslimana sačekati i rok mu produžiti ako vidimo da ne može vratiti i u tome su velike nagrade od Uzvišenog Gospodara a Allah najbolje zna.


***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***, prof.  

n-um.com


